10,245,667 members (68,501 online) Sign in
usefulKFLee29-Aug-11 15:53 Re: thanksNIRAL SONI2-Sep-11 5:04 Last Visit: 31-Dec-99 18:00 Last Update: 4-Dec-13 15:22Refresh1 Het jy gehoor? / Have you heard? - Des2017
Die laaste Windpomp Handwerkmark van die jaar is op 9 Desember van 8 vm tot 2 nm by Broodblik en Koffiepit op die R51 tussen Bapsfontein en Petit. Die eerste mark van die nuwe jaar is op
27 Januarie. Bel Adele by 083-445-1608.
Kungwini Welsynsorganisasie se Nickel Kersmark is nog aan tot 10 Desember, daagliks van 9 vm tot 6 nm. Daar is ‘n teetuin met ligte etes, ‘n biertuin, veilige parkering en bankkaartgeriewe. Jou aankope ondersteun volwasse gestremdes en help met werkskepping onder inwoners van die tehuis. Dié mark is in 2000 begin om fondse vir die organisasie in te samel en bied handgemaakte items van gehalte. Kungwini Welsynsorganisasie is op plot 214, Zwavelpoort, Lynnwoodweg-verlenging. Skakel 072-705-9636 of 012-940-0221.
ArtBox se laaste uitstalling van die jaar, ‘Laat daar lig wees’, is aan tot 15 Desember. Uitstallers speel met die tema van lig sonder flikkerende Kersliggies. Ongeveer 20 kunstenaars stal uit in mediums van skilderwerk, sketse, keramiek, waterverf, laserwerke, juweliersware, houtwerke en lampe in moderne ontwerpe. Daar is ook werke van TUT se juweliers afdeling-studente. Die bygaande foto is van Will Roux se ‘Enchanted light’ lasersnywerk met beligting. ArtBox is in Skilpadweg 86, Monumentpark. Skakel 012-346-0710.
Friends of the Rail se volgende stoomtrein-uitstappies na Cullinan is op 10, 16 en 17 Desember. Die trein vertrek om 8 vm vanaf Hermanstadstasie en staan vir ongeveer vier ure oor. Kaartjies kos R275 vir volwassenes, R225 vir pensioentrekkers en mense met gebreke, R200 vir tieners, R175 vir skoliere van sewe tot 12 jaar oud, R125 vir kinders van twee tot ses jaar en babas ry gratis saam. Skakel 012-767-7913 of 082-098-6186.
Op 16 Desember word daar van 9 tot 11 vm Geloftefees gehou by die Rooihuiskraal historiese terrein. Annemarie Carelsen, museumkundige en kurator van tekstiel, hout, leer, metaal en historiese interieur van die Ditsong Nasionale Kultuurhistoriese Museum lewer ‘n praatjie, genaamd ‘Kleredrag van die Voortrekkers 1835-1840 asook die 20ste eeuse weergawe daarvan’. Ds Frikkie van Wyk lei die Geloftediens. ’n Ensemble van musiekinstrumente begelei die samesang. Die historiese terrein is in Rooihuiskraalweg, suid van Hendrik Verwoerdweg, Wierdapark, Centurion.
Adieu Café is ‘n kafee-konsert wat op 31 Desember vanaf 10.30 nm by Atterbury-teater gehou word om die Nuwe Jaar te vier. Bariton Douwe Bijkersma sing die Nederlandse kabaretster, Herman Van Veen, se liedjies. Douwe is bekend vir ‘n verskeidenheid opera-rolle soos, Papageno (Magic Flute), Count Almaviva (Marriage of Figaro), Valentin (Faust), Figaro (Barbier van Seville), Dr Falke (Die Fledermaus) en Germont (La Traviata). Kaartjies kos R350. Die teater is in Daventrystraat 4, Lynnwood Manor. Skakel 012-942-5951.
There will be a New Year’s Eve party at Madison Avenue night club at 2 Ernies Place, The Willows on 31 December from 8 pm to 4 am. Phone them at 071-609-2675.
Weiveld hou op 31 Desember ‘n groot Oujaarsaandpartytjie. Sitplekke by tafels moet voor 7.30 nm ingeneem word. Die Heuwels Fantasties tree dié aand op. Kaartjies kos R150 en is aanlyn beskikbaar by Ticketpro.co.za. Geen toegang vir kinders onder 18 jaar oud nie. Weiveld is op die hoek van die Boschkoppad en Lynnwoodweg-verlenging. Skakel 071-471-6698.